विभाग ने जोन तीन की सप्लाई को जारी रखा। यह जोन चंदू बुढेरा वॉटर ट्रीटमेंट प्लांट से जुड़ा है। इससे सेक्टर 45 से लेकर 57 तक को सप्लाई दी जाती है। सोहना रोड स्थित कॉलोनियों में भी इसी से सप्लाई होती है। इन जोन में पानी की कनैक्शन काफी कम होने के कारण इस जोन से मात्र छह एमजीडी पानी ही सप्लाई हुआ। गुड़गांव में प्रति दिन 65 एमजीडी से ज्यादा पानी की सप्लाई होती है। जोन एक और दो के बंद रहने के कारण करीबन 60 एमजीडी पानी सप्लाई नहीं हो सका। पानी सप्लाई बाधित होने के चलते हुआ के एक से लेकर 44 सेक्टर तक, पुराने गुड़गांव की कई कॉलोनियों में पानी सप्लाई नहीं हुआ। जनस्वास्थ्य विभाग के द्वारा गुड़गांव की मदरपुरी, भीम नगर और कुछ अन्य कॉलोनियों में टय़ूबवैलों के जरिए होने वाली सप्लाई भी जारी रही। इससे करीबन चार एमजीडी पानी सप्लाई किया गया।